Odense Adresse-Contoirs Efterretninger, 1844-09-10
Hvad angaaer det, som den ærede Deputerede har yttret om den Committeebetænkning, som er afgiven til Trykkefrihedsselskabet, da troer jeg, at jeg ganske rolig kan lade hans Yttringer i denne Henseende staae hen. Kun det skal jeg bemærke, at Enhver, der vil gjøre sig den Uleilighed at eftersee Betænkningen, vil erfare, at det er aldeles faktisk urigtigt, naar den ærede Deputerede paastaaer, at Committeen har forandret Ord i Reskriptet, med mindre han, efter en underlig Maade at udtrykke sig paa, forstaaer ved at forandre Ord det Samme som at søge at forklare et Ord ved andre Udtryk, hvis dette er Tilfældet, vilde ingen Jurist kunne gaae fri for en saadan beskyldning, som den ærede Deputerede her har fremsat. Proprietair Jensen: "Jeg skal kun tillade mig en bemærkning i Anledning af Kammerherre Benzons tidligere Yttringer. Han har nemlig sagt, at nærværende Sag har fundet Jndgang heri Forsamlingen især formedelst den Mand, fra hvem det ene af de Andragender, som have fremkaldt den foreliggende Betænkning, er udgaaet, og formedelst det Selskab, hvorfra det andet af disse Andragender er kommet. Jeg maa herimod for mit Vedkommende nedlægge den bestemteste Protest. Sagen er af saa indgribende en Vigtighed for enhver Statsborger, at der til at gaae ind paa den ikke behøves andet Motiv end den selv, og jeg haaber, at Forsamlingen vil tilbagevise en saadan Beskyldning, som den ærede Taler har fremsat." Kammerherre Benzon: "Forsaavidt Proprietair Jensen har antaget, at der skulde ligge en Fornærmelse i min Yttring om, at de Andragender, hvorover Committeen har afgivet Betænkning, fornemmelig paa Grund af dem, fra hvem de ere udgaaede, have fundet Jndgang, her i Forsamlingen, da troer jeg, at han er gaaet vel vidt; thi jeg mener, at det er ganske naturligt, at Andragender, som komme fra Mænd, til hvem man kan og bør have en høi Grad af Tillid, tiltrække sig mere Opmærksomhed, end naar de hidrøre fra Mennesker, med hvem Saadant ikke er Tilfældet. Forsaavidt den ærede Deputeredes Yttringer endvidere gaae ud paa, at nærværende Sag ligger hele Nationen paa Hjerte, kan dette dog kun gjelde om, at den paagieldende Placat og Reskript hæves; thi Sagen kan vist ikke ligge Nogen paa Hjerte i den Forstand, at der skulde indgives en Klage over, at Cancelliet skulde i Udøvelsen af den Myndighed, som Regjeringen har tillagt Samme, være gaaet videre, end man anseer Collegiet berettiget til." Gaardeier Kirk: "Uagtet den Høiagtelse, jeg bærer for Forsamlingens tidligere Præsident, Professor Schouw, maa jeg dog oprigtigt tilstaae, at den Omstændighed, at det ene af de foreliggende Andragender er indgivet af ham, ikke har havt nogen Jndflydelse paa mig, og det Samme, gielder ogsaa om det fra Trykkefrihedsselskabet indkomne Andragende. Sagen har for mig en dybere Grund. Vi tale saa tidt om en friere Regjeringsform, om en constitutionel Forfatning; men saaledes som Sagen stiller sig for mig, kan enhver Regjeringsform være meget god, naar man blot har en uindskrænket Trykkefrihed; thi gjennem Pressen er det, at Sandheden skal komme frem, og ingen Regjering vil være istand til at modsætte sig den. Det er derfor mit Ønske, at Pressen maa blive saa fri, som muligt; vi kunne da leve lykkeligt under den nærværende Regjeringsform, om vi end maaskee kunde leve lykkeligere under en anden. Kjøbmand Ree: "Jeg kan heller ikke andet end ansee det for en fornærmelig Jnsinuation imod denne Forsamlings selvstændige Dommekraft, naar det forudsættes, at den af et vægtfuldt Navn skulde have ladet sig imponere og tilskynde til at gjøre det Skridt, den her foretager. At et saa udmærket, et saa høitagtet Navn som Prof. Schouws er traadt i Spidsen for denne Klage, det kan vel kun foroge dens Vægt, dog selv dette Navn er kun et af de flere hædrede, der have sluttet sig til Klagernes talrige Række. Men ikke blot her i denne Forsamling er det, at Besværingen lyder over Cancelliets Fremgangsmaade i denne Sag, nei, den gjenlyder overalt i Folket, der paa det Utvetydigste har lagt sin Misstemning herover for Dagen, hvorom ogsaa de talrige Adresser, der ere indsendte til denne Forsamling, bære et levende Vidnesbyrd, som man dog ikke med et Ord eller et Penne strog skal kunne tilintetgjøre."